cyanic-selkie/wikianc huggingface dataset:
Μεσαία κύματα
Τα μεσαία κύματα, είναι μέρος των μεσαίων συχνοτήτων M.F ( Medium frequencies ) οι οποίες εκτείνονται από τους 300 KHz έως τα 3 MHz. Μήκος κύματος 1000 μέτρα και 100 μέτρα αντίστοιχα.
Χαμηλότερα από τη ραδιοφωνική μπάντα των μεσαίων κυμάτων, βρίσκεται η μπάντα των μακρών κυμάτων L.W ( Long Waves ) και ψηλότερα από την μπάντα των μεσαίων, βρίσκεται αυτή των βραχέων κυμάτων. S.W ( Short Waves ), που τελειώνει στους 30 MHz. Τα H.F ( High Frequencies ) εκτείνονται από τους 3 MHz έως τους 30 MHz.
* ITU = International Telecommunication Union.
Ραδιοφωνικοί σταθμοί
Αυτή τη στιγμή, νομίμως στην Ελλάδα εκπέμπουν μόνο κρατικοί σταθμοί, ενώ παράλληλα είναι δυνατή η λήψη δεκάδων ερασιτεχνών που χρησιμοποιούν τις συχνότητες που είναι ελεύθερες, οι οποίοι ξεκίνησαν στα μέσα της δεκαετίας του 60 και καθώς δεν ακολουθούν εντολές και Play List μεταδίδουν ακόμη και στις μέρες μας, Ελληνικά και ξένα τραγούδια, που οι ίδιοι επιλέγουν, με κριτήριο τις περισσότερες φορές την ποιότητα. Η παλαιότερη γενεά έχει πάμπολλες ραδιοφωνικές αναμνήσεις από τους ερασιτεχνικούς σταθμούς των μεσαίων κυμάτων, που γύρω στο 1980 οι περισσότεροι μετακόμισαν στα FM μαζί με τους ακροατές. Η εμπορική ραδιοφωνία από το 1990 και μετά, κατέκλεισε όλες τις συχνότητες των FM τουλάχιστον στην Αθήνα. Έτσι μία πολύ μεγάλη μερίδα των ερασιτεχνών επέστρεψε πάλι στα μεσαία κύματα, χωρίς όμως τους αντίστοιχους ακροατές. Η συντριπτική πλειοψηφία της νέας γενεάς, λόγω της ύπαρξης των FM αλλά και της ανάπτυξης των νέων τεχνολογιών, δηλαδή, υπολογιστών, διαδικτύου, κινητής τηλεφωνίας κτλ δεν γνωρίζει τα μεσαία κύματα.
Στις 11-6-2013, αποφασίσθηκε για λόγους οικονομίας ενέργειας, παρά τις αντιδράσεις, η διακοπή λειτουργίας πολλών κρατικών περιφερειακών ραδιοφωνικών σταθμών, αλλά και κεντρικών. Ταυτόχρονα απολύθηκε και μεγάλος αριθμός εργαζομένων. Όταν δόθηκε εντολή στη ΔΕΗ, να διακόψει το ρεύμα ώστε να κλείσουν οριστικά οι πομποί, των μεσαίων κυμάτων, Ρόδου 1260 KHz 100KW, ΕΡΑ Σπορ 981 KHz 200KW και Ράδιο Φιλία 666 KHz 150KW Μέγαρα, έγινε επιδρομή αγνώστων, οι οποίοι δεν είχαν πια τον κίνδυνο της ηλεκτροπληξίας, και καθώς δεν υπήρξε πρόβλεψη για την προστασία της δημόσιας περιουσίας καταστράφηκαν, λεηλατήθηκαν και εκλάπησαν πανάκριβοι πομποί, μεγάλα πηνία προσαρμογής από χαλκό πανάκριβες λυχνίες εκπομπής, ανταλλακτικά κτλ. Στις 11-6-2015 υπό νέα κυβέρνηση, η ΕΡΤ επανήλθε, δόθηκε το δικαίωμα σε όσους είχαν απολυθεί να γυρίσουν στις θέσεις τους, αλλά περίπου 20 σταθμοί μεσαίων δεν ξανακούστηκαν. Με την απόφαση για διακοπή λειτουργίας τους οι παραπάνω ραδιοσταθμοί των μεσαίων κυμάτων, έπαψαν να δηλώνουν την παρουσία τους, με αποτέλεσμα εκτός των άλλων, τις κενές συχνότητες να φροντίζουν να καταλαμβάνουν σταθμοί άλλων κρατών.
Λίγοι σταθμοί λειτουργούν από την επανέναρξη και μετά. Μερικοί από αυτούς, ίσως και οι μόνοι, τον Ιούνιο του 2016 είναι:
1. Ο κεντρικός πομπός για το Α' πρόγραμμα της ΕΡΤ στα μεσαία κύματα 729 ΚΗz. Άγιος Στέφανος Αττικής. Μέχρι το 2000 λειτουργούσε με τέσσερις υδρόψυκτες λυχνίες με μέγιστη ισχύ 150KW. Έκτοτε αντικαταστάθηκε με πομπό 100KW της καναδικής εταιρίας NAUTEL που λειτουργεί με MOSFET ( IRFP460A ) και διαμόρφωση PDM. Ο πομπός με την παλαιότερη τεχνολογία των λυχνιών οι οποίες είχαν συγγένεια με τις υψηλές τάσεις, δεν παρουσίαζε τόσο συχνές βλάβες από κεραυνούς και άλλα. Από τη νεότερη τεχνολογία με τα τρανσίστορς - MOSFETS έγινε πιο ευαίσθητος και κατά καιρούς παρουσιάζει βλάβες και προσωρινή μείωση της ισχύος του μέχρι αυτές να αποκατασταθούν. Και υπό φυσιολογικές συνθήκες δεν είναι σίγουρο ότι εκπέμπει με όλη την ισχύ του. Η κεραία του σταθμού περίπου από το 1981, έπαψε να έχει το ύψος των 270 σχεδόν μέτρων, και αντικαταστάθηκε με νέα ύψους 230 μέτρων που ακόμη είναι η ψηλότερη ενεργή κεραία στην Ελλάδα. (από έγκυρη πηγή 2-12-2016). Το ύψος αυτό αντιστοιχεί στα 5/9 του μήκους κύματος ή 200 ηλεκτρικές μοίρες.
2. Χανιά 1512 KHz, 50KW. ( Ο ραδιοφωνικός σταθμός των Χανίων που εξέπεμπε από τη συχνότητα των 1512 ΚΗz έχει πάψει να λειτουργεί περίπου από το 2016 λόγω βλάβης. Αποδεικνύεται δυστυχώς εκ του αποτελέσματος ότι δεν υπήρξε βούληση από το κράτος ώστε να γίνει αντικατάσταση των κατεστραμένων εξαρτημάτων ώστε ο σταθμός να ξαναλειτουργήσει. Παρόλα αυτά ακόμη αναφέρεται ( 19-12-2019 ) από την ΕΡΤ Χανίων η συχνότητα 1512 A.M ).
3. Κομοτηνή 1404 KHz.100KW.
4. Κέρκυρα 1008 KHz. 50KW.
5. Βόλος 1458 KHz, 1KW
6. Αμαλιάδα 1584 KHz.
7. Τρίπολη 1305 KHz.
Πέρα από τους κρατικούς και τους ερασιτεχνικούς σταθμούς, εκπέμπει στα μεσαία κύματα και ο σταθμός 1431ΑΜ από ομάδα του Συλλόγου Φοιτητών Ηλεκτρολόγων και Μηχανολόγων Μηχανικών του Αριστοτέλειου Πανεπιστημίου Θεσσαλονίκης. Επίσης στην Ελλάδα είναι δυνατή η λήψη ραδιοσταθμών από χώρες της Ευρώπης, της Ασίας και της Αφρικής. Ανάμεσα στους ελληνόφωνους σταθμούς που λαμβάνονται είναι οι κρατικοί του ΡΙΚ από την Κύπρο, η Φωνή της Ρωσίας και η Φωνή της Βουλγαρίας.
Σε περιοχές της Ευρώπης, ένα σοβαρό πρόβλημα ήταν παλιότερα ο κορεσμός σταθμών στην μπάντα των μεσαίων, οι οποίοι μετακινήθηκαν στα FM. Τελευταία κάποιες ευρωπαϊκές χώρες όπως η Ιρλανδία, Πολωνία και λιγότερο η Ελβετία ξεκίνησαν όλοι μαζί για τα VHF- FM. Στη Γερμανία, σχεδόν όλοι οι δημόσιοι σταθμοί στα μεσαία διέκοψαν μεταξύ 2012 και 2015 τη λειτουργία τους, για να μειώσουν το κόστος και να εξοικονομήσουν ενέργεια. Ο τελευταίος σταθμός ( Deutschlandradio ) έκλεισε στις 31-12-2015.
Στις ΗΠΑ λειτουργούν 4671 σταθμοί στα μεσαία κύματα (17/6/2016 ). Οι 224 έχουν τη μέγιστη επιτρεπόμενη ισχύ των 50KW. Από αυτούς κάποιοι λειτουργούν μόνο ημέρα, άλλοι μόνο νύχτα, και κάποιοι χωρίς περιορισμό. Για τους υπόλοιπους υπάρχουν δύο κατηγορίες μέγιστης ισχύος.
1. Οι τοπικοί, που είναι πολλοί και σε συγκεκριμένες συχνότητες 1230, 1240, 1340, 1400, 1450, και 1490 KHz με κυκλική εκπομπή και έως 1000 W για εμβέλειες το βράδυ έως 50 χιλιόμετρα και
2. Οι ευρύτερης ζώνης έως 20KW με κατευθυνόμενες κεραίες που εξυπηρετούν συγκεκριμένες γεωγραφικές περιοχές.
Στον Καναδά υπήρχαν περίπου 30 σταθμοί στα μεσαία κύματα 50 KW μέγιστο, από τους οποίους έχουν μείνει περίπου οι μισοί λόγω μετακόμισης στα FM. Στην Αυστραλία ( Ωκεανία ) λειτουργούν περί τους 270 σταθμούς.
Τεχνικά χαρακτηριστικά
Στη χώρα μας, όπως και στην υπόλοιπη Ευρώπη, κάθε κανάλι έχει εύρος 9 KHz. Λόγω του μικρού εύρους ακουστικών συχνοτήτων που είναι δυνατό να μεταφερθεί μέσα από ένα κανάλι 9 χιλιoκύκλων, ο ήχος έχει χαμηλή πιστότητα, σαφώς καλύτερη από αυτή του τηλεφώνου, αλλά εξαιρετικά χαμηλότερη από αυτήν των σταθμών στην μπάντα των FM. Επίσης, λόγω της διαμόρφωσης κατά πλάτος, οι δέκτες μεσαίων κυμάτων, εκτός από τα σήματα των σταθμών, μπορεί να λαμβάνουν ανεπιθύμητους ηλεκτρομαγνητικούς θορύβους. Ανθρωπογενείς, όπως αυτοί από ηλεκτρικούς κινητήρες, συσκευές τηλεοράσεων, λαμπτήρες φθορισμού, παλμοτροφοδοτικά, Dimmers, δίκτυα μέσης, υψηλής και υπερυψηλής τάσης, αναφλεκτήρες αυτοκινήτων (Μπουζί) κτλ και φυσικούς, όπως καιρικά, δηλαδή παράσιτα από αστραπές, κεραυνούς, στατικούς ηλεκτρισμούς της ατμόσφαιρας, κτλ).
Στα μεσαία κύματα, οι ραδιοφωνικοί σταθμοί χρησιμοποιούν για κεραίες, κατακόρυφες ψηλές μεταλλικές κατασκευές < πύργους > που εκπέμπουν ολόκληροι. Η πόλωση είναι κατακόρυφη. Οι ατσάλινες αντηρίδες που τοποθετούνται δίνουν σταθερότητα απέναντι σε ανέμους. Οι αντηρίδες διακόπτονται από μονωτήρες ώστε να μην αναπτύσσονται μεγάλα ρεύματα επάνω τους, και να μην διαταραχθεί η ακτινοβολία της κεραίας. Οι μονωτήρες απομονώνουν τον ιστό, ο οποίος διαρρέεται από υψηλή τάση ραδιοσυχνότητας και έχουν μεγάλες μηχανικές αντοχές σε τάσεις εφελκυσμού ( δυνάμεις επιμήκυνσης ) και θλίψης ( δυνάμεις συμπίεσης ). Οι κατακόρυφες κεραίες εκπέμπουν κυκλικά και έχουν ισχυρότερο κύμα εδάφους από τις οριζόντιες. Το σημείο τροφοδοσίας της κεραίας είναι στη βάση της, μονωμένο από τη γη με κεραμικά υλικά και βρίσκεται σε υψηλό ηλεκτρικό δυναμικό υψηλής συχνότητας, κοντά στο ½ του μήκους κύματος. (180 μοίρες ηλεκτρικό μήκος). Η τροφοδοσία εκτός βάσης χρησιμοποιείται όλο και λιγότερο.
Οι χαμηλότερης ισχύος σταθμοί χρησιμοποιούν ύψη από 1/4 λ (90 Ηλεκτρικές μοίρες), έως 5/8 λ (225 Ηλ.μ). Οι υψηλότερης ισχύος σταθμοί χρησιμοποιούν ύψη από 1/2 λ (180 Ηλ. μ) έως 5/9λ (200 Ηλ.μ). Μεγαλύτερα ύψη από 5/9 δίνουν φτωχότερα κατακόρυφα πατρόν ακτινοβολίας, δηλαδή λεπτότερους χαμηλούς λοβούς ακτινοβολίας που απογειώνονται συντομότερα με ταυτόχρονη δημιουργία λοβών σε ψηλότερες γωνίες που δεν χρειάζονται. Ιδεώδη ύψη θεωρούνται αυτά των 195 Ηλ. Μοιρών. Η 1/4 λ ονομάζεται και Ground Plane, αλλά και κεραία Μαρκόνι καθώς τη λειτούργησε για πρώτη φορά ο ίδιος το 1895. Αυτή η κεραία χρειάζεται εξαιρετικά καλό τεχνητό έδαφος.
Η μέγιστη επιτρεπόμενη ισχύς εκπομπής των σταθμών στην περιοχή ITU region 1 η οποία καλύπτει μεγάλο μέρος του ανατολικού ημισφαιρίου, είναι εξαιρετικά μεγάλη. Βλέπε BSKSA 1521 KHz, Radio Riyadh και 594 KHz. Al-Aam ισχύς 2000 KW ( 2MW ) ο κάθε ένας από την DUBA της Σαουδικής Αραβίας και Kossuth Radio στη Βουδαπέστη της Ουγγαρίας 540 KHz ισχύς 2000 KW ( 2MW ). Η ισχύς των ερασιτεχνικών σταθμών στην Ελλάδα, κυμαίνεται από λίγες δεκάδες βατ, έως μερικές εκατοντάδες, με εξαίρεση ελάχιστους σταθμούς από την επαρχία όπου η ισχύς τους μπορεί να φτάνει τα 25 KW.
Καθώς η μπάντα των Μεσαίων κυμάτων δεν έχει πάρα πολλά διαθέσιμα κανάλια, έχουν δοθεί ίδιες συχνότητες εκπομπής σε σταθμούς διαφορετικών κρατών, με αποτέλεσμα, μετά τη δύση του Ηλίου, τα σήματα που φτάνουν σε μία χώρα, μετά από ανάκλαση στην ιονόσφαιρα, να παρεμβάλουν τους σταθμούς της χώρας αυτής. Το ίδιο συμβαίνει και μεταξύ σταθμών των Ηνωμένων Πολιτειών.
Επειδή το φαινόμενο αυτό είναι έντονο, υιοθετήθηκαν κατόπιν συμφωνίας, διάφορες τεχνικές μείωσης των παρεμβολών, όπως: Μικρότερη ισχύς από τον ίδιο σταθμό τη νύχτα και μεγαλύτερη την ημέρα. Διακοπή λειτουργίας σταθμών μετά τη δύση του Ηλίου, ( ημερήσιοι σταθμοί ). Άλλοι σταθμοί με μικρή ισχύ και άλλοι με μεγάλη, ειδικά το βράδυ. Χαμηλότερη ισχύς για κυκλική εκπομπή και μεγαλύτερη για κατευθυνόμενη.
Διάδοση των μεσαίων κυμάτων
Τα Μεσαία κύματα διαδίδονται βασικά με κύματα εδάφους πρώτη ζώνη κάλυψης ( Ground Waves ), και ιονοσφαιρικά. Τα κύματα εδάφους είναι αυτά που γενικά παραμένουν κοντά στη γη και χωρίζονται σε κύματα επιφανείας ( surface waves ) που έχουν εξαιρετικά μεγάλη συμμετοχή στη διάδοση των μεσαίων κυμάτων, για αυτό θα αναπτυχθούν παρακάτω και σε κύματα χώρου ( space waves ). Τα κύματα χώρου χωρίζονται σε κύματα οπτικής επαφής, και σε κύματα μετά από ανάκλαση στο έδαφος. Στους παραπάνω όρους πάντα υπήρχε μια μικρή σύγχυση.
Τα Κύματα επιφανείας, διαδίδονται ακολουθώντας το ανάγλυφο και την καμπυλότητα της Γης. Η εμβέλεια των κυμάτων επιφανείας εξαρτάται από:
Οι κεραίες εκπέμπουν ένα ηλεκτρικό πεδίο και ένα μαγνητικό. ( ηλεκτρομαγνητικό πεδίο ). Στις κατακόρυφες κεραίες, οι γραμμές του ηλεκτρικού πεδίου είναι κάθετες με το έδαφος, ενώ οι γραμμές του μαγνητικού πεδίου είναι παράλληλες με το έδαφος. Η πόλωση ορίζεται από τις ηλεκτρικές γραμμές.
Ιονοσφαιρική διάδοση των μεσαίων κυμάτων
Η υπεριώδης ακτινοβολία του ηλίου προκαλεί ιονισμό των ατόμων των αερίων της απώτερης ατμόσφαιρας η οποία ονομάζεται ιονόσφαιρα. Μετά τη δύση του ηλίου τα κύματα ανακλώνται από τα ιονισμένα στρώματα της ιονόσφαιρας και επιστρέφουν πίσω στη γη. Ο μηχανισμός είναι λίγο πιο περίπλοκος.
Το στρώμα D της ιονόσφαιρας, καθώς βρίσκεται σχετικά κοντά στην επιφάνεια της γης, (60 έως 90 χιλιόμετρα), είναι εξαιρετικά πυκνότερο από αέρια της ατμόσφαιρας. Όταν τα άτομα των αερίων στο D ιονισθούν από την παρουσία της ηλιακής ακτινοβολίας την ημέρα, δημιουργούν ένα υπερβολικά ιονισμένο στρώμα, που αντί να ανακλάσει τις συχνότητες κάτω των 10 MHz τις απορροφά και τις εξασθενεί με αποτέλεσμα να μην φτάνουν στα επόμενα στρώματα για να ανακλαστούν. Το φαινόμενο της απορρόφησης είναι πολύ πιο έντονο στα μεσαία κύματα, που είναι μια χαμηλόσυχνη μπάντα, καθώς η απορρόφηση είναι αντιστρόφως ανάλογη του τετραγώνου της συχνότητας. Για αυτόν τον λόγο εξαφανίζονται την ημέρα οι σταθμοί από άλλες χώρες.
Όταν ο ήλιος δύσει, το στρώμα D αποϊονίζεται και εξαφανίζεται πολύ γρήγορα, χάνει την ιδιότητα να απορροφά και να εξασθενεί τα ραδιοκύματα κάτω των 10 MHz, έτσι ώστε αυτά να φτάνουν στο Ε ( που βρίσκεται μεταξύ των 90 και των 150 χιλιομέτρων), και το οποίο έχει τη βασική συμμετοχή στην ανάκλαση των μεσαίων κυμάτων σε αποστάσεις 2000 έως 3000 χιλιόμετρα από τον σταθμό. Ο ιονισμός του Ε δεν οφείλεται μόνο από την παρουσία της ηλιακής ακτινοβολίας αλλά προέρχεται και από άλλες πηγές ενέργειας όπως κοσμικές ακτίνες και μετέωρα, έτσι διατηρείται σε έναν βαθμό και τη νύχτα. Αρκετά υψηλότερες συχνότητες από αυτές των μεσαίων κυμάτων διαπερνούν το Ε και ανακλώνται από το F σε μεγαλύτερες αποστάσεις.
Τον χειμώνα όπου οι νύχτες είναι μεγάλες αλλά και όταν η ηλιακή δραστηριότητα είναι στο ελάχιστο, το D ιονίζεται λιγότερο επιτρέποντας ακόμη καλύτερες ανακλάσεις από το επόμενο στρώμα. Στην πραγματικότητα δεν πρόκειται για ανάκλαση όπως αυτή του φωτός, αλλά για μια καμπυλωτή διαδρομή, ένα σταδιακό λύγισμα, διάθλαση ( Refraction) της πορείας των ραδιοκυμάτων πάλι πίσω στη γη. Το αποτέλεσμα είναι οι σταθμοί των μεσαίων κυμάτων να ακούγονται εκατοντάδες ή και χιλιάδες χιλιόμετρα μακριά, παρακάμπτοντας κάθε είδος εμποδίου που βρίσκεται στην επιφάνεια της Γης.
Ένας ακόμη λόγος που προτιμώνται οι κατακόρυφες κεραίες σε σχέση με τις οριζόντιες, είναι η χαμηλή γωνία ακτινοβολίας τους σε σχέση με τον ορίζοντα. (Low Elevation angle). Μεγαλύτερες γωνίες ακτινοβολίας, δημιουργούν διαθλάσεις σήματος στην ιονόσφαιρα που επιστρέφει εντός της εμβέλειας του κύματος εδάφους. Το κύμα εδάφους και εκείνο από διάθλαση, συνδυάζονται άλλοτε σε φάση και άλλοτε εκτός, με αποτέλεσμα τις διαλείψεις και τον ίδιο τον σταθμό να αυτοπαρεμβάλλεται.
Στα μεσαία κύματα όπως και σε άλλες μπάντες, σχεδόν πάντα, τα σήματα πολύ μακρινών σταθμών, που προέρχονται από ιονοσφαιρική ανάκλαση χωρίς να υπάρχει πια η εμπλοκή του κύματος εδάφους, παρουσιάζουν διαλείψεις ( fading ). Άλλοτε ανεπαίσθητες και άλλοτε μεγαλύτερες. Το φαινόμενο αυτό εξηγείται ως εξής.
Κατά τη διάθλαση των κυμάτων ενός σταθμού στην ιονόσφαιρα, στον δέκτη μπορεί να φτάσουν δύο ή περισσότερα σήματα που έχουν ακολουθήσει διαφορετικές διαδρομές ( Multipath Propagation ). Αν τα δύο σήματα φτάσουν στο δέκτη με την ίδια φάση τότε υπάρχει ενίσχυση ( Upfade ). Ο Σταθμός ακούγεται δυνατότερα. Αν δεν έρχονται με την ίδια φάση, η λήψη είναι υποβαθμισμένη. Αν η διαφορά φάσης είναι 180 μοίρες, τότε τα δύο σήματα αλληλοεξουδετερώνονται και ο σταθμός παύει να ακούγεται ( Downfade ). Ενώ σε μία περιοχή μπορεί να έχουμε ενίσχυση του σήματος, σε μία άλλη μπορεί να έχουμε πλήρη απώλεια λήψεως. Επίσης στα μεσαία, μερικές φορές το ανακλώμενο από την ιονόσφαιρα σήμα παρουσιάζει παραμόρφωση στον ήχο του. Αυτό εξηγείται ως εξής. Η διαμόρφωση είναι τοποθετημένη και στις δύο πλευρικές του σήματος, ( Double Side Band Full Carrier Amplitude Modulation) που έχουν μία πολύ μικρή διαφορά συχνότητας. Υπό κάποιες συνθήκες, η κάτω και η επάνω πλευρική, παίρνουν διαφορετικές διαδρομές κατά τη διάθλαση τους στην ιονόσφαιρα, φτάνοντας στον δέκτη εκτός φάσης, έτσι ώστε να παρουσιάζεται ήπια η σοβαρότερη παραμόρφωση. Αυτό το φαινόμενο ονομάζεται επιλεκτική διάλειψη. ( Selective Fading )
Κεραίες λήψεως, για τα μεσαία κύματα
Σε αυτές τις συχνότητες ο ατμοσφαιρικός θόρυβος που προέρχεται βασικά από τις ηλεκτρικές εκκενώσεις κεραυνών και αστραπών παγκοσμίως,( περίπου 40 ανά δευτερόλεπτο ), εμφανίζεται σαν λευκός θόρυβος, και είναι πολύ πάνω από το πηλίκο σήμα προς θόρυβο ( signal to noise ratio ) των δεκτών. Κεραίες σύρματος ενός μικρού μέρους του μήκους κύματος, μπορεί να χρησιμοποιηθούν για λήψη, η οποία αυξάνεται πολύ όταν συντονισθούν στην επιθυμητή συχνότητα, αλλά λαμβάνουν το ίδιο καλά και τους ανθρωπογενείς και φυσικούς θορύβους, που είχαν αναφερθεί παραπάνω.
Όταν η κεραία εκπομπής είναι κατακόρυφη ( κατακόρυφη πόλωση) όπου οι γραμμές του ηλεκτρικού πεδίου είναι κάθετες προς το έδαφος, οι κεραίες λήψεως τουλάχιστον για το κύμα εδάφους, πρέπει να είναι και αυτές κατακόρυφες.
Η πιο κοινή κεραία μικρών διαστάσεων και πολύ ευαίσθητη είναι αυτή της ράβδου φερρίτη, ( ferrite rod ), που έχει τυλιγμένες κατάλληλες σπείρες πηνίου και μπορεί να χωρέσει μέσα σε ραδιόφωνα μεσαίων φορητά και όχι. Οι ράβδοι φερριτών τοποθετούνται οριζόντια στο εσωτερικό των δεκτών, και λαμβάνουν το μαγνητικό πεδίο του κύματος δηλαδή τις οριζόντιες μαγνητικές γραμμές των κεραιών με κατακόρυφη πόλωση. Μία νέα εφεύρεση με μία ράβδο φερρίτη και δύο τυλίγματα στις άκρες του, μεταβλητό πυκνωτή και μετασχηματιστή, δίνει καλύτερα αποτελέσματα. Εφευρέτης, Christopher Justice. Ημερομηνία κατάθεσης εφεύρεσης 6-7-2001 C.Crane Twin Coil Ferrite antenna.
Για τα μεσαία κύματα, οι κεραίες του τύπου εσωτερικού βρόχου, ( Loop Antennas ) λαμβάνουν και αυτές το μαγνητικό πεδίο του κύματος, και συνοδεύουν μικρά ηχοσυστήματα και επιτραπέζιους δέκτες. Η κεραία φερρίτη και η Loop έχουν κατευθυντική λήψη, όχι κυκλική και απορρίπτουν αρκετά τους θορύβους. Παρόλα αυτά δεν πρέπει να στρέφονται σε κοντινές παρασιτογόνες πηγές. Στρεφόμενες ενισχύουν κάποια σήματα ενώ εξασθενούν άλλα, και δίνουν μία δυνατότητα επιλογής σημάτων που βρίσκονται στην ίδια συχνότητα και προέρχονται από διαφορετικές διευθύνσεις. Με ειδικές διατάξεις στις ράβδους φερριτών μπορεί να γίνει κυκλική λήψη και όχι κατευθυντική. Αυτό μπορεί να έχει εφαρμογή στο δέκτη ενός αυτοκινήτου και απαιτείται ειδική κατασκευή πάνω από το αυτοκίνητο. Η λήψη θα είναι καθαρότερη σχετικά με τους ανθρωπογενείς ηλεκτρικούς θορύβους.
Παραπομπές
Κατηγορία:Ραδιόφωνο
Κατηγορία:Ραδιοφωνική τεχνολογία
Σπορτίνγκ Τουλόν Βαρ
150px|μικρογραφία|αριστερά|Παλαιότερο λογότυπο του συλλόγου. Η Σπορτίνγκ Τουλόν Βαρ, τις περισσότερες φορές συντομευμένη σε Σπορτίνγκ ή ΣΤΒ, είναι γαλλικός ποδοσφαιρικός σύλλογος με έτος ίδρυσης το 1944 υπό την ονομασία ΣΚ Τουλόν και με έδρα την πόλη Τουλόν της Προβηγκίας.
Παλαιότερα τμήμα του αθλητικού σωματείου του Κλαμπ Σπορτίφ Τουλονναί, η Σπορτίνγκ Κλαμπ ντε Τουλόν γνώρισε τις σημαντικότερες στιγμές της ιστορίας της το διάστημα μεταξύ 1983 και 1993, όταν και αγωνιζόταν αδιαλείπτως στην ελίτ του γαλλικού ποδοσφαίρου.
Όντας αντιμέτωπος με σοβαρά οικονομικά προβλήματα, ο σύλλογος εξαγοράστηκε τον Ιούλιο του 2011 από τον Κλοντ Ζουά, ο οποίος τον έθεσε, αρχικά, σε καθεστώς οικονομικής εκκαθάρισης. Στη συνέχεια, όρισε τον Ζακ Ζαγιέ στην θέση του προέδρου του συλλόγου. Την ίδια στιγμή, η DNCG άφησε την τύχη της ομάδας στα χέρια της Ένωσης Μεσογείου, η οποία και έκανε δεκτό το αίτημά της να αγωνιστεί στην Ντιβιζιόν Ντ'Ωνέρ για την σεζόν 2011-2012. Προπονητής της ομάδας είναι, από τον Ιούνιο του 2013, ο Μοχάμεντ Σαντανί.
Εξωτερικός Σύνδεσμος
Κατηγορία:Ιδρύσεις ποδοσφαιρικών ομάδων το 1944 * Κατηγορία:Αθλητισμός στις Μπους-ντυ-Ρον
Καυτά νέα (ταινία)
Καυτά νέα ή Newsmakers (Ρωσικά: Горячие новости), είναι ρωσική ταινία του 2009 στο είδος θρίλερ/δράσης/εγκληματική.
Πλοκή
Ο αξιωματικός της αστυνομίας της Μόσχας Σμιρνόφ, έχει ως στόχο να συλλάβει τον βίαιο αρχηγό μιας ομάδας γκάνγκστερ Γκερμάν μετά από μια αποτυχημένη ληστεία. Εν τω μεταξύ, ο Σμιρνόφ και οι ανώτεροι προσπαθούν να βρουν έναν τρόπο να βελτιώσουν τη φήμη της αστυνομίας της Μόσχας. Η νεαρή δημοσιογράφος Κάτια υποδηλώνει ότι θα πρέπει να μετατρέψουν τη σύλληψη του Γκερμάν σε ένα reality show, αναδεικνύοντας την αστυνομία ως ήρωες δράσης. Η κατάσταση γίνεται περίπλοκη όταν Γκερμάν και η συμμορία του, προσπαθούν την ίδια τακτική. Η κατάσταση κλιμακώνεται σύντομα σε έναν πόλεμο, τόσο στα μέσα ενημέρωσης όσο και στους δρόμους.
Εξωτερικοί σύνδεσμοι
Κατηγορία:Ρωσικές ταινίες Κατηγορία:Ταινίες του 2009 Κατηγορία:Ρωσικές αστυνομικές ταινίες Κατηγορία:Ρωσόφωνες ταινίες Κατηγορία:Ταινίες γυρισμένες στη Ρωσία Κατηγορία:Ρωσικές θρίλερ ταινίες Κατηγορία:Ρωσικές ταινίες δράσης Κατηγορία:Ταινίες τοποθετημένες στη Ρωσία
Δημοτικό Θέατρο του Κλάγκενφουρτ
Το Δημοτικό Θέατρο του Κλάγκενφουρτ (Γερμανικά:Stadttheater Klagenfurt) βρίσκεται στο Κλάγκενφουρτ, την πρωτεύουσα της Καρινθία στην Αυστρία. Το σημερινό κτίριό του είναι σχεδιασμένο από το Βιεννέζικο αρχιτεκτονικό γραφείο Φέλνερ & Χέλμερ, και η κατασκευή του ολοκληρώθηκε το 1910.
Ιστορία
Το πρώτο θέατρο στο Κλάγκενφουρτ ιδρύθηκε μεταξύ 1605 και 1620 ως Αίθουσα Μπάλας (Ballhaus) για την αριστοκρατία. Περιστασιακά εμφανίζονταν εκεί Ιταλικοί θίασοι στο δρόμο τους από τη Βενετία προς τη Βιέννη. Στο τέλος του 18ου αιώνα, το θέατρο ήταν περιστασιακά ανοιχτό και για τους λόγιους, τους στρατιωτικούς και τους πολιτικούς αξιωματούχους. Το 1811, το ξύλινο οικοδόμημα ανακατασκευάστηκε από πέτρα. Σήμερα ονομάζεται Παλαιό Θέατρο.
Όταν ήταν πλέον αρκετά φθαρμένο, σχεδιάστηκε ένα νέο κτίριο από το Βιεννέζικο αρχιτεκτονικό γραφείο Φέλνερ & Χέλμερ, το οποίο είχε ήδη κατασκευάσει πολύ παρόμοια θέατρα στις πόλεις Γκίσεν και Γκαμπλόνζ, το 1906 και το 1907 αντίστοιχα. Η κατασκευή του κτιρίου άρχισε το 1908 και περατώθηκε το 1910. Το σπίτι άνοιξε με την ευκαιρία του 60ου ιωβηλαίου του Φραγκίσκου Ιωσήφ Α' της Αυστρίας και ως εκ τούτου ονομάστηκε «Kaiser Franz Joseph I. Jubiläumstheater».
Το '60 το κτίριο ανακαινίστηκε. Ανακαινίστηκε και πάλι το 1996 - 1998 σύμφωνα με σχέδια του Γκούντερ Ντομένιγκ.
Το Δημοτικό Θέατρο του Κλάγκενφουρτ έχει τιμηθεί με το Θεατρικό Βραβείο Νέστροϋ σε διάφορες κατηγορίες τα έτη 2003, 2006 και 2011. Στους καλλιτέχνες που έλαβαν τα βραβεία και εργάστηκαν για το θέατρο περιλαμβάνονται οι Μάρτιν Κούσεϊ, Μπερντ Λίπολντ-Μόσερ, Μάικλ Μαίρτενς, Μάικλ Σότενμπεργκ και Μάρτιν Ζεχετγκρούμπερ.
Αναφορές
Κατηγορία:Πολιτισμός της Αυστρίας Κατηγορία:Θέατρο στην Αυστρία
Μανία
Η μανία είναι εξαιρετικά σοβαρή διαταραχή διάθεσης, η οποία χαρακτηρίζεται από ανυψωμένη ή οξύθυμη διάθεση, ανυψωμένη ενέργεια και διαταραγμένες σκέψεις. Τα επεισόδια της μανίας συνδέονται γενικά με τη διπολική διαταραχή και την κλινική κατάθλιψη.
Συμπτώματα
Ένας μανιακός ασθενής μπορεί ασυναίσθητα να χαμογελάσει και να βρεθεί στην ανάγκη να συγκρατήσει μια παρόρμηση να γελάσει με πράγματα που στο παρελθόν δεν θεωρούσε αστεία.
Η προσοχή ενός ατόμου με μανία συνήθως διασπάται. Η έλλειψη κριτικής μπορεί να οδηγήσει ένα άτομο σε πράξεις που να επιφέρουν άσχημες και οδυνηρές συνέπειες. Μπορεί επίσης να αρχίσουν τη χρήση διαφόρων ουσιών όπως, αλκοόλ και ναρκωτικών. Η συμπεριφορά τους μπορεί να γίνει ενοχλητική και επιθετική. Πολλά άτομα μπορεί να πιστεύουν ότι είναι σε μια «ειδική αποστολή» ή μπορεί να φθάσουν να πιστεύουν ότι έχουν ειδική σχέση με τον θεό, ότι έχουν ένα καταπληκτικό σχέδιο με το οποίο θα σώσουν τον κόσμο από την καταστροφή ή ότι έχουν μοναδικά ταλέντα ή ικανότητες, αυτές οι ιδέες θεωρούνται μεγαλοπρεπείς και εξωπραγματικές. Επίσης η σεξουαλική διάθεση μπορεί να αυξηθεί. Οι μανιακοί ασθενείς μιλούν σαν να βρίσκονται κάτω από πίεση να βγάλουν τις λέξεις έξω. Μιλούν δυνατά και γρήγορα και συνήθως είναι δύσκολο να τους διακόψει κανείς. Το περιεχόμενο της ομιλίας τους μπορεί να είναι φυσιολογικό ή γεμάτο αστεία και λογοπαίγνια ή γεμάτο κατηγόριες, εχθρότητα και υβρεολόγια. Συχνά οι μανιακοί ασθενείς μπορεί να έχουν θεατρικό στυλ, να χορεύουν και να τραγουδούν και να παρουσιάζονται αρκετά διασκεδαστικοί. Σε πιο ακραίες περιπτώσεις ένα άτομο με μανία μπορεί να αρχίσει να βιώνει ψύχωση ή διάσπαση από την πραγματικότητα όπου η σκέψη επηρεάζεται μαζί με τη διάθεση.
Θεραπεία
Η θεραπεία της μανίας γίνεται με αντιψυχωτικά φάρμακα όταν προκαλείται από διπολική διαταραχή.
Άλλα φάρμακα που χρησιμοποιούνται είναι τα αντιεπιληπτικά και το λίθιο. Ο ασθενής έχει περισσότερη βελτίωση όταν τα φάρμακα συνδυάζονται με ψυχοθεραπεία.
Παραπομπές
Μανια
Πέτας Αχαΐας
Ο Πέτας, γνωστότερο ως Πέτα, είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Λαρισσού (Λαρίσου) ως έδρα του ομώνυμου πρώην δημοτικού διαμερίσματος.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λαρισσού Κατηγορία:Δήμος Δυτικής Αχαΐας
Αλ Σαϊλία ΣΚ
Η Αλ Σαϊλία ΣΚ είναι ποδοσφαιρική ομάδα από την Ντόχα, Κατάρ. Ιδρύθηκε στις 10 Οκτωβρίου 1995. Έδρα της ομάδας είναι το Ahmed bin Ali Stadium χωρητικότητας 27000 θεατών. Συμμετέχει στην Qatar Stars League.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1995
Εθνική Οδός 63 (Ελλάδα)
Δείτε Επίσης
63
Νεφέλωμα Βόρειας Αμερικής
thumb|250px|Φωτογραφία του νεφελώματος Το Νεφέλωμα Βόρειας Αμερικής, γνωστό και ως NGC 7000 ή Caldwell 20, είναι νεφέλωμα εκπομπής στον αστερισμό του Κύκνου, σε απόσταση περίπου 1.600 - 1.800 ετών φωτός. Είναι ένα μεγάλο σε έκταση νεφέλωμα το οποίο απέχει από τον Ντενέμπ περίπου τρεις μοίρες. Χωρίζεται από το νεφέλωμα του Πελεκάνου με μια σκούρα γραμμή σκόνης, αλλά τα δύο νεφελώματα είναι στην πραγματικότητα το ίδιο νεφέλωμα.
Ιστορία
Το νεφέλωμα πιθανόν ανακαλύφθηκε από τον Ουίλιαμ Χέρσελ τις 24 Οκτωβρίου 1786. Ο Ουίλιαμ καταλογράφησε μια «αχνή, υπερβολικά εκτεταμένη και διάχυτη νεφελότητα» στη περιοχή ως Η V.37. Η οριστική ανακάλυψη έγινε από τον Τζον Χέρσελ πριν το 1833, ο οποίοε το συμπεριέλαβε στο κατάλογό του ως GC 4621. Φωτογραφήθηκε για πρώτη φορά από τον Μαξ Βολφ το 1890.
Περιγραφή
Το Νεφέλωμα Βόρειας Αμερικής έχει έκταση περίπου τέσσερις φορές αυτής της πανσελήνου, αλλά επειδή έχει μικρή επιφανειακή φωτεινότητα συνηθώς δεν είναι ορατό με γυμνό μάτι. Δεδομένου ότι ότι το νεφέλωμα απέχει από τη Γη περίπου 1.800 έτη φωτός, υπολόγιζεται ότι έχει διάμετρο περίπου 130 έτη φωτός. Πήρε το όνομά του εξαιτίας της ομοιότητας του σχήματός του με την Βόρεια Αμερική, καθώς ένα σκοτεινό νεφέλωμα σχηματίζει τον Κόλπο του Μεξικού και την Φλόριντα. Το νεφέλωμα της Βόρειας Αμερικής μαζί με το νεφέλωμα του Πελεκάνου και το σκοτεινό νεφέλωμα LDN 935 θεωρούνται ότι είναι ένα νεφέλωμα. Βρίσκεται στον βραχίονα του Ωριώνα.
Το νότιο τμήμα του νεφελώματος (που αντιστοιχεί στην Κεντρική Αμερική) ονομάζεται τείχος του Κύκνου και είναι το τμήμα στο οποίο σχηματίζονται νέοι αστέρες. Σε αυτή την περιοχή το υπεριώδες φως από τα νέα άστρα ιονίζει το διαστρικό αέριο και το κάνει να ακτινοβολεί. Σε όλο το νεφέλωμα έχουν εντοπιστεί ύστερα από παρατηρήσεις το 2011 με το διαστημικό τηλεσκόπιο Σπίτζερ 2.076 υποψήφια νεαρά αστέρια, περίπου 10 φορές περισσότερα από ότι πριν. Τα νεαρά αστέρια περιβάλλονται από σκόνη και έτσι δεν είναι ορατά στο ορατό φως, αλλά μπορούν να παρατηρηθούν στα υπέρυθρα μήκη κύματος.
Σε αντίθεση με άλλα νεφελώματα, δεν έχει εντοπιστεί κάποιο σμήνος από αστέρες μεγάλης μάζας στο Νεφέλωμα της Αμερικής. Το NGC 6996 δεν φαίνεται να είναι πραγματικό αστρικό σμήνος, ενώ το NGC 6997 φαίνεται να είναι σχετικά παλιό και να μην έχει σχηματιστεί από το νεφέλωμα. Παρατηρήσεις στο υπέρυθρο δείχνουν ότι ένα τέτοιο σμήνος βρίσκεται στο τμήμα του νεφελώματος που αντιστοιχεί στον Κόλπο του Μεξικού, κάθως εκεί βρίσκεται το λαμπρότερο τμήμα του νεφελώματος, αλλά κρύβεται πίσω από πυκνή σκόνη.
Εξωτερικοί σύνδεσμοι
7000 Κατηγορία:Κύκνος (αστερισμός) 020 Βορειας Αμερικης
Αβαρούα
Η Αβαρούα είναι μικρή πόλη και πρωτεύουσα των νήσων Κουκ, η οποία βρίσκεται στο νησί Ραροτόνγκα.
Η Αβαρούα χωρίζεται σε 19 παραδοσιακές υποδιαιρέσεις, 54 για το νησί Ραροτόνγκα:
Ποκοϊνού, Νικάο (έδρα του Κοινοβουλίου των Νήσων Κουκ), Πουαπουατού, Αρεανού, Καϊκαβεκά, Αρουπά, Αβατιού (εμπορικό λιμάνι), Ρουατόνγκα, Τουτακιμόα, Ταουάε, Τακουβάινε, Γκατίπα, Βαϊκάι, Ταπαέ-Ι-Ούτα, Ταπαέ, Πουέ, Πουναμάια, Κιικίι, Τουπάπα.
Κατηγορία:Νήσοι Κουκ
Βιβλιοθήκη της Ρωσικής Ακαδημίας Επιστημών
Η Βιβλιοθήκη της Ρωσικής Ακαδημίας Επιστημών (Библиотека Российской академии наук) είναι κρατική βιβλιοθήκη η οποία κατέχει τη δεύτερη θέση στη Ρωσία και την ένατη θέση στον κόσμο και βρίσκεται στην Αγία Πετρούπολη, στο νησί Βασίλιεφσκι. Διατηρεί 26,5 εκατομμύρια τεκμήρια και 9 εκατομμύρια βιβλία. Διευθυντής είναι ο Βαλέρι Πάβλοβιτς Λεόνοφ (Валерий Павлович Леонов)
Ιστορία
Η Βιβλιοθήκη εγκαταστάθηκε το 1718 στο Παλάτι Κίκιν όπου στεγάζονταν επίσης συλλεκτικά αντικείμενα από την Κουνστκάμερα (αίθουσα παραδοξοτήτων) του Πέτρου του Μεγάλου, στη συνέχεια στο νέο κτίριο της σημερινής Κουνστκάμερα, από το 1728. Μια πυρκαγιά κατέστρεψε μέρος της συλλογής τον Ιανουάριο του 1901 (1.500 σπάνιοι τόμοι), έτσι αποφασίστηκε η κατασκευή νέου κτιρίου. Η νέα βιβλιοθήκη κτίστηκε μεταξύ 1910 και 1914, αλλά λόγω του ξεσπάσματος του Πρώτου Παγκοσμίου Πολέμου, προορίστηκε για το Υπουργείο Πολέμου, το οποίο εγκατέστησε εκεί ένα νοσοκομείο.
Η Βιβλιοθήκη της Ακαδημίας λειτούργησε ξανά το 1925.
Η μεγάλη πυρκαγιά
Μια πυρκαγιά ξέσπασε τη νύχτα της 14ης προς 15 Φεβρουαρίου 1988, η οποία ξεκίνησε από το τμήμα εφημερίδων που βρισκόταν στον δεύτερο όροφο. Το τμήμα χειρογράφων και των σπάνιων βιβλίων δεν κάηκε, αλλά το τμήμα των βιβλίων του 17ου αιώνα και των επιστημονικών βιβλίων από τις αρχές του εικοστού αιώνα, καθώς και το τμήμα ξένων λογοτεχνικών έργων και το ένα τρίτο των εφημερίδων καταστράφηκαν σε μεγάλο βαθμό. Κάηκαν 400.000 τόμοι, 6 εκατομμύρια τόμοι υπέστησαν ζημιά από το νερό. Ήταν η μεγαλύτερη πυρκαγιά σε βιβλιοθήκη στον κόσμο. Χρειάστηκαν δέκα χρόνια για να αποκατασταθούν σχεδόν 900.000 τόμοι.
Συλλογές
Μεταξύ των πιο σπάνιων τόμων, μπορεί κανείς να διακρίνει το Χρονικό του Υπατίου που χρονολογείται γύρω στο 1425, ή το Radziwill Chronicle του 15ου αιώνα.
Από τη Ρωσική λογοτεχνική συλλογή τα πιο πολύτιμα μέρη της είναι τα ρωσικά βιβλία και φυλλάδια από τον 19ο - αρχές του 20ου αιώνα. και εθνικά περιοδικά με συνεχόμενες δημοσιεύσεις για την ίδια περίοδο.
Όπως κάθε εθνική βιβλιοθήκη, αυτή διατηρεί σε νομική κατάθεση κάθε αντίγραφο που δημοσιεύεται στη Ρωσία.
Εξωτερικοί σύνδεσμοι
Κατηγορία:Βιβλιοθήκες στη Ρωσία
Ένας Άγγελος στα Δεξιά
Το Ένας Άγγελος στα Δεξιά (Angel on the Right, Fararishtay kifti rost) είναι κινηματογραφική ταινία του 2002 σε σκηνοθεσία του Γιαμσήντ Ουσμόνοβ. Προβλήθηκε στο Φεστιβάλ Κανών το 2002.
Πλοκή
Βρισκόμαστε στο χωριό Αστ του Τατζικιστάν. Ο Χάμρο επιστρέφει μετά από πολύχρονη απουσία στη γενέτειρά του. Στο χωριό έχει παντού χρέη και ένα νόθο γιο. Στη Μόσχα όπου είχε καταφύγει έκατσε δέκα χρόνια φυλακή. Τώρα επιστρέφει αναγκαστικά, διότι η μητέρα του, η Χαλιμά, είναι έτοιμη να πεθάνει. Ο γιατρός της δίνει 2-3 μέρες διορία. Ο δήμαρχος τον κατσαδιάζει επειδή το σπίτι είναι ερειπωμένο, και ούτε η εξώπορτα δεν χωράει το φέρετρο για να βγάλουν τη γριά. Ο Χάμρο αμέσως βάζει το μαραγκό να μοντάρει την εξώπορτα και προσλαμβάνει εργάτες για να επιδιορθώσουν το σπίτι. Μέσα σε δυο μέρες το σπίτι ξαναγίνεται καινούργιο, και ο Χάμρο που δεν έχει λεφτά βρίσκει αγοραστή για να το πουλήσει. Εκείνη τη στιγμή όμως η μητέρα του ξαναζωντανεύει και ο Χάμρο αντιλαμβάνεται ότι η ασθένεια της μητρός του ήταν απλά ένα τέχνασμα για να τον κάνουν να γυρίσει πίσω και να διορθώσει το σπίτι και την εξώπορτα. Τώρα συνειδητοποιεί την κατάστασή του. Μαζί με τα παλιά του χρέη μαζεύτηκαν και τα καινούργια, ενώ του φορτώθηκε και ο μικρός του νόθος γιος, ο οποίος δεν φταίει σε τίποτα. Στο μεταξύ φτάνουν και οι μπράβοι του Ταρζάν, ενός τοκογλύφου από τη Μόσχα, για να εισπράξουν χρήματα. Ο Χάμρο αποφασίζει να ληστέψει το δήμαρχο. Πάει νύχτα στο γραφείο του, τον χτυπάει και ανοίγει τη θυρίδα του, αλλά είναι άδεια. Την επόμενη μέρα τον κυνηγάει η αστυνομία. Οι μπράβοι του Ταρζάν επιστρέφουν τη νύχτα, και τον μαχαιρώνουν στο σινεμά που δουλεύει. Η μητέρα του έπεσε να πεθάνει. Καθάρισε το σπίτι, μοίρασε τα προσωπικά της υπάρχοντα και έκανε συμφωνία με τον δήμαρχο για να παραλάβει αυτός το σπίτι και να ξεκαθαρίσει τα χρέη του Χάμρο. Στους χωριανούς είπε ότι είδε τον Άγιο Άουφ στον ύπνο της, και της είπε ότι το βράδυ θα αποδημήσει. Στον Χάμρο λέει να φύγει για τη Μόσχα και να πάρει τον μικρό να τον έχει κοντά του, γιατί είναι το παιδί του. Πραγματικά. Το ίδιο βράδυ η γριά πεθαίνει. Στην κηδεία της παρευρίσκεται όλο το χωριό. Ο δήμαρχος ανακοινώνει στον Χάμρο ότι του πούλησε το σπίτι και εξόφλησε όλα του τα χρέη, και ξεπλήρωσε και τον Ταρζάν. Ο Χάμρο παίρνει τον μικρό και φεύγει με το λεωφορείο για τη Ρωσία. Αφήνει όμως πίσω του την κοπέλα του, τη Σάβρη, η οποία φέρει στα σπλάχνα της άλλο ένα εξώγαμο παιδί του.
Το όνομα του έργου
Ένας μύθος λέει, ότι κάθε άνθρωπος όταν γεννιέται έχει δύο φύλακες αγγέλους. Έναν στα αριστερά και έναν στα δεξιά. Κρατάνε και οι δυο από ένα βιβλίο. Ο άγγελος στα δεξιά καταγράφει τις καλές πράξεις, και ο άγγελος στα αριστερά τις αμαρτίες. Όταν πεθάνουμε, τα δύο βιβλία μπαίνουν στη ζυγαριά. Αν το δεξί βιβλίο είναι βαρύτερο, τότε πάμε στον παράδεισο. Αν το αριστερό βιβλίο είναι βαρύτερο, πάμε στην κόλαση.
Διανομή
Για το έργο αυτό ο σκηνοθέτης εργάστηκε με την μητέρα του και τον αδελφό του στους πρωταγωνιστικούς ρόλους.
Εξωτερικοί σύνδεσμοι
Κατηγορία:Ταινίες του 2002
Meshuggah
Οι Meshuggah είναι σουηδικό extreme metal συγκρότημα, το οποίο δημιουργήθηκε στο Ούμεο το 1985. Με την κυκλοφορία του τέταρτου δίσκου τους με τίτλο "Nothing", γνώρισαν εμπορική επιτυχία η οποία συνεχίστηκε και στα επόμενα άλμπουμ του συγκροτήματος.
Βιογραφία
Το συγκρότημα δημιουργήθηκε το 1985 στο Ούμεο, από τον κιθαρίστα Φρέντρικ Τόρντενταλ, τον μπασίστα Πέτερ Νόρντιν και τον κιθαρίστα και τραγουδιστή Γιενς Κίντμαν με αρχική ονομασία Metallien. Δύο χρόνια αργότερα μετονομάστηκαν σε Meshuggah, λέξη που σημαίνει "τρελός" στη γλώσσα Γίντις. Η πρώτη τους κυκλοφορία ήλθε με το ΕΡ "Psykisk Testbild", το οποίο κυκλοφόρησε μέσω του τοπικού δισκοπωλείου "Garageland" στον περιορισμένο αριθμό των χιλίων αντιτύπων. Η συγκεκριμένη κυκλοφορία ήταν η μοναδική του συγκροτήματος με τον Νίκλας Λούντγκρεν στα τύμπανα, ο οποίος την επόμενη χρονιά έδωσε τη θέση του στον Τόμας Χάακε. Το 1991, επέστρεψαν στο στούντιο για την ηχογράφηση του ντέμο των τραγουδιών "Qualms Of Reality" και "All This Because Of Greed".
left|thumb|150px|Ο Φρέντρικ Τόρντενταλ το 2012 Οι Meshuggah υπέγραψαν στη γερμανική "Nuclear Blast" για την κυκλοφορία του πρώτου τους άλμπουμ με τίτλο "Contradictions Collapse". Μετά την κυκλοφορία του άλμπουμ, τη ρυθμική κιθάρα ανέλαβε ο Μάρτεν Χάνγκστρεμ, πρώην μέλος των Barophobia, με τον Κίντμαν να αναλαμβάνει αποκλειστικά τον ρόλο του τραγουδιστή. Η επόμενη ηχογράφηση του συγκροτήματος καθυστέρησε λόγω του τραυματισμού του Τόρενταλ που είχε ως αποτέλεσμα να χάσει την άκρη ενός δαχτύλου του και του εγκλωβισμού του χεριού του Χάακε σε τόρνο, όταν δούλευαν ως ξυλουργοί.
Το ΕΡ "None" κυκλοφόρησε σε παραγωγή του ίδιου του συγκροτήματος, ηχογραφημένο στα "Tonteknik Recordings" του Ούμεο. Οι Meshuggah περιόδευσαν στην Ευρώπη μαζί με τους Machine Head και όταν ο μπασίστας Πέτερ Νόρντιν υπέφερε από μόλυνση στο αυτί του, ο Τόρντενταλ ανέλαβε το μπάσο για κάποιες συναυλίες, ενώ σε μερικές εμφανίσεις ο Χάνγκστρεμ έπαιζε την κιθάρα του μία οκτάβα χαμηλότερα για να καλύψει το κενό του μπάσου.
Το 1995, το συγκρότημα επέστρεψε στη δισκογραφία με το άλμπουμ "Destroy Erase Improve", ηχογραφημένο στα "Soundfront Studios" της Ουπσάλα. Ακολούθησε το ΕΡ "Selfcaged" μέσα στη χρονιά, με διαφορετική λίστα τραγουδιών στην Ευρώπη από την Αμερική. Το συγκρότημα περιόδευσε στη Σκανδιναβία και τη Γερμανία μαζί με τους Clawfinger και πάλι χωρίς μπασίστα μέχρι την εμφάνιση τους στο Αμβούργο, όπου εντάχθηκε στο σχήμα ο Γκουστάβ Χίλμ.
Το 1997, οι Meshuggah κυκλοφόρησαν το ΕΡ "The True Human Design' με μία νέα μίξη του "Future Breed Machine" και ένα νέο κομμάτι με τίτλο "Sane". Το Νοέμβριο του επόμενου έτους κυκλοφόρησε το άλμπουμ "Chaosphere" με τη σύνθεση του συγκροτήματος να αποτελείται από τον τραγουδιστή Γιενς Κίντμαν, τους κιθαρίστες Φρέντρικ Τόρντενταλ και Μάρτεν Χάνγκστρεμ, τον Γκουστάβ Χίλμ στο μπάσο και τον Τόμας Χάακε στα τύμπανα. Ο δίσκος απόλεσε τα thrash metal στοιχεία του παρελθόντος και υιοθέτησε απόλυτα ένα ύφος math metal (djent), με αταίριαστες αλλαγές, ατονικότητα και παράφωνες κιθαρες. Κατά την περιοδεία για την προώθηση του άλμπουμ, το συγκρότημα εμφανιζόταν μαζί με τους Entombed στην Ευρώπη και το 1999 περιόδευσε στην Αμερική ανοίγοντας τις εμφανίσεις των Slayer. Στη συνέχεια, περιόδευσαν και πάλι στην Ευρώπη μαζί με τους Stormtroopers of Death.
Τον Ιούλιο του 2001, ο Χίλμ αποχώρησε και το συγκρότημα περιόδευσε δύο μήνες αργότερα στις Ηνωμένες Πολιτείες μαζί με τους Tool. Τον Αύγουστο του 2002, κυκλοφόρησε ο δίσκος "Nothing", πουλώντας 6.500 αντίτυπα στις Ηνωμένες Πολιτείες την πρώτη εβδομάδα του και ανεβαίνοντας στο # 165 του Billboard, με τους Meshuggah να είναι το πρώτο συγκρότημα της "Nuclear Blast" που κατάφερε να μπει στους αμερικάνικους καταλόγους επιτυχιών. Τα μέρη του μπάσου κάλυψαν οι Τόρντενταλ και Χάνγκστρεμ και κατά την περιοδεία του άλμπουμ συνεργάστηκαν και πάλι με τους Tool μέχρι τον Δεκέμβριο του 2002, ενώ τον Μάιο του επόμενου έτους περιόδευσαν μαζί με τους Strapping Young Lad στις Ηνωμένες Πολιτείες. Το καλοκαίρι του ίδιου έτους, οι προγραμματισμένες εμφανίσεις τους στο "Quartfestivalen" της Νορβηγίας και το "Arvikafestivalen" της Σουηδίας ακυρώθηκαν όταν ο Χάνγκστρεμ υπέφερε μία αδιευκρίνιστη μόλυνση, την ίδια περίοδο που ο Χάακε υπέφερε από σύνδρομο καρπιαίου σωλήνος.
thumb|250px|Ο Γιενς Κίντμαν στο Soundwave Festival του 2010 Τον Φεβρουάριο του 2004, ανακοινώθηκε ότι το μπάσο αναλαμβάνει ο Ντικ Λόβγκρεν και το συγκρότημα μπήκε στο στούντιο για την ηχογράφηση του εικοσάλεπτου κομματιού "Ι" που κυκλοφόρησε σαν ΕΡ μέσω της "Fractured Transmitter Records". Τον Μάιο του 2005, ακολούθησε το άλμπουμ "Catch Thirtythree", πουλώντας σχεδόν 7.000 αντίτυπα κατά την πρώτη εβδομάδα κυκλοφορίας του και ανεβαίνοντας στο # 170 του Billboard. Κατά το ευρωπαϊκό κομμάτι της περιοδείας του δίσκου, οι Meshuggah εμφανίζονταν μαζί με τους Γάλλους Scarve και στο αντίστιοχο αμερικάνικο μαζί με τους God Forbid, The Haunted και Mnemic, με την περιοδεία να ονομάζεται "Fury of the Fall".
Το συγκρότημα επέστρεψε στο στούντιο για την ηχογράφηση του "obZen", το οποίο κυκλοφόρησε τον Μάρτιο του 2008. Το άλμπουμ πούλησε 11.400 αντίτυπα στην πρώτη εβδομάδα του και έφθασε στο # 59 των αμερικάνικων τσαρτ, ενώ έξι μήνες αργότερα είχε πουλήσει πάνω από 50.000 κόπιες. Για την προώθηση του άλμπουμ περιόδευσαν σε όλο τον κόσμο και γύρισαν το βίντεο κλιπ για το τραγούδι "Bleed".
Οι ζωντανές εμφανίσεις του συγκροτήματος που ήταν προγραμματισμένες για τον Απρίλιο του 2009 ακυρώθηκαν λόγω προβλήματος οσφυϊκής δισκοκήλης του Χάακε, η οποία του δημιουργούσε προβλήματα στο δεξί πόδι. Μετά από εγχείρηση, ο ντράμερ επέστρεψε στην ενεργό δράση το καλοκαίρι του 2009.
Η ζωντανή ηχογράφηση με τίτλο "Alive" κυκλοφόρησε σε μορφή CD Και DVD τον Φεβρουάριο του 2010, ενώ ο επόμενος στούντιο δίσκος των Meshuggah εμφανίστηκε τον Μάρτιο του 2012 με τίτλο "Koloss", ανεβαίνοντας στο αμερικάνικο Top-20 με πωλήσεις που ξεπέρασαν τις 18.000 αντίτυπα κατά την πρώτη εβδομάδα κυκλοφορίας του. Ακολούθησε το ΕΡ "Pitch Black" το 2013, με το ομώνυμο κομμάτι να είναι ανέκδοτη σύνθεση του 2003 που ηχογραφήθηκε ζωντανά στο "Distortion Fest" του Αϊντχόβεν, τον Δεκέμβριο του 2012.
Τον Μάιο του 2016, το συγκρότημα γνωστοποίησε ότι ο επόμενος τους δίσκος θα κυκλοφορήσει πριν το τέλος της χρονιάς. Η ανακοίνωση με την ονομασία του δίσκου ήλθε δύο μήνες αργότερα, όπου έγινε γνωστό ότι το άλμπουμ θα φέρει τον τίτλο "The Violent Sleep of Reason" και θα κυκλοφορήσει στις 7 Οκτωβρίου. Ο δίσκος ανέβηκε στο αμερικάνικο Top-20 και την ένατη θέση στην Αυστραλία, με το συγκρότημα να περιοδεύει στην Ευρώπη στα τέλη Νοεμβρίου του 2016.
Εξωτερικοί σύνδεσμοι
Κατηγορία:Σουηδικά thrash metal συγκροτήματα Κατηγορία:Σουηδικά progressive metal συγκροτήματα Κατηγορία:Σουηδικά heavy metal συγκροτήματα
Barilla Group
Η Barilla είναι μεγάλη ιταλική και ευρωπαϊκή εταιρία τροφίμων που ιδρύθηκε το 1877 στην Πάρμα της Ιταλίας από τον Pietro Barilla. Η επιχείρηση είναι ιδιωτική και παραμένει στη κυριότητα της τέταρτης γενιάς της οικογένειας Μπαρίλλα και ειδικότερα των τριών αδελφών Γκουίντο Μπαρίλλα (πρόεδρος) και Λούκα και Πάολο Μπαρίλλα (αντιπρόεδροι).
Η εταιρία ελέγχει 20 εμπορικά σήματα. Έχει 18.000 υπαλλήλους και έσοδα 4,2 δισεκατομμύρια Ευρώ (2007).
Η Barilla παρασκευάζει διάφορα είδη ζυμαρικών και είναι παγκοσμίως η πρώτη παρασκευάστρια ζυμαρικών με 40-45% της Ιταλικής αγοράς και 25% της αγοράς των Ηνωμένων Πολιτειών. Η Barilla παράγει 4.000 τόνους ζυμαρικών ετησίως σε 120 σχήματα και μεγέθη. Είναι, επίσης, ο μεγαλύτερος πωλητής προϊόντων ψωμιού στην Ιταλία. Μετά την εξαγορά της Σουηδικής εταιρίας Wasa, η Barilla είναι παγκοσμίως και ο μεγαλύτερος παρασκευαστής άζυμου ψωμιού Σκανδιναβικού τύπου (flatbread), με πωλήσεις 60.000 τόνων ετησίως.
Η Barilla Group έχει πολλά εργοστάσια στην Ιταλία (με τα κυριότερα στις πόλεις Πάρμα και Φότζια), ένα στην Ελλάδα (κοντά στη Θήβα επί της Εθνικής Οδού Αθηνών-Λαμίας) και δύο εργοστάσια στις Ηνωμένες Πολιτείες (στη πόλη Ames της Αϊόβα και στο χωριό Έιβον της Νέας Υόρκης). Το εργοστάσιο όπου παρασκευάστηκε το προϊόν σημειώνεται με ένα κωδικό γράμμα στη συσκευασία ενώ τα προϊόντα που παράχθηκαν στην Ιταλία σημειώνονται εμφανώς ως προϊόν Ιταλίας
Ο Ιταλός οδηγός αυτοκινήτων αγώνων Άλεξ Τσανάρντι (Alex Zanardi) εδώ και χρόνια υποστηρίζεται από την εταιρία.
Εξωτερικοί σύνδεσμοι
Κατηγορία:Επιχειρήσεις της Ιταλίας Κατηγορία:Επιχειρήσεις τροφίμων Κατηγορία:Πολυεθνικές επιχειρήσεις τροφίμων Κατηγορία:Ιταλικά εμπορικά σήματα
Αστ
To Σαϊντάν, πρώην Αστ, είναι πόλη του βορειοδυτικού Τατζικιστάν. Βρίσκεται στην δήμο Άστ της Περιφέρειας Σουγντ. Με βάση την απογραφή του 2020 έχει πληθυσμό 18200 κατοίκων.
Παραπομπές
Κατηγορία:Πόλεις του Τατζικιστάν
Ετιέν Ζοντέλ
Ο Ετιέν Ζοντέλ (γαλλικά: Étienne Jodelle) ήταν Γάλλος ποιητής και θεατρικός συγγραφέας, γεννήθηκε το 1532 και πέθανε τον Ιούλιο του 1573 στο Παρίσι. Υπήρξε μέλος του λογοτεχνικού κύκλου της Πλειάδας και προχώρησε στην εφαρμογή των αισθητικών αρχών της ομάδας στη δραματική σύνθεση. Ήταν ο πρώτος που εισήγαγε τον αλεξανδρινό στίχο στην τραγωδία στην εποχή του και δημιούργησε την πρώτη σύγχρονη τραγωδία και κωμωδία με τα έργα: Η αιχμάλωτη Κλεοπάτρα, έμμετρη τραγωδία, και Ο Ευγένιος, κωμωδία.
Τα έργα του σήμερα δεν παίζονται αλλά ο Ζοντέλ θεωρείται πρόδρομος του αναγεννησιακού θεάτρου στη Γαλλία καθώς θεμελίωσε τις αρχές και προετοίμασε το έδαφος για τους μεγάλους νεοκλασσικούς δραματουργούς του επόμενου αιώνα, τον Πιέρ Κορνέιγ και τον Ρακίνα.
Βιογραφικά στοιχεία
Ο Ετιέν Ζοντέλ γεννήθηκε στο Παρίσι γόνος αρχοντικής οικογένειας. Συνδέθηκε με τον ποιητικό κύκλο της Πλειάδας και, στα πλαίσια της γενικότερης λογοτεχνικής ανανέωσης κατά τη Γαλλική Αναγέννηση, προσπάθησε να αναβιώσει τις αρχές του αρχαίου θεάτρου. Ο Ζοντέλ στόχευε στη δημιουργία ενός κλασικού δράματος που θα έπρεπε να είναι εντελώς διαφορετικό από τις Ηθικολογίες, τα Θαύματα και τα Μυστήρια που κατέκλυζαν τη γαλλική σκηνή. Το πρώτο του έργο, Η αιχμάλωτη Κλεοπάτρα, παίχθηκε στη βασιλική αυλή του Ερρίκου Β' το 1552. Ο ίδιος ο Ζοντέλ έπαιξε την Κλεοπάτρα, και οι φίλοι του ποιητές Ρεμί Μπελώ και Ζαν Μπαστιέ ντε Λα Περούζ τους άλλους ρόλους. Το έργο είχε μεγάλη επιτυχία και οι φίλοι οργάνωσαν γιορτή στο Αρκέιγ, που κατακρίθηκε από τους εχθρούς του κύκλου του Ρονσάρ ως αναβίωση των ειδωλολατρικών τελετών της λατρείας του Βάκχου.
Το 1553 έγραψε την κωμωδία Ο Ευγένιος, όπου σατίριζε τον ανώτερο κλήρο και που είχε μικρότερη επιτυχία. Στον πρόλογο του Ευγένιου ο Ζοντέλ εξηγούσε τη θεωρία του. Πίστευε ότι η κωμωδία έπρεπε να ασχολείται με τις κατώτερες ή τις μέσες κοινωνικές τάξεις γιατί μόνο σ'αυτό το περιβάλλον μπορούσε να βρεθεί η ωμότητα και η άγνοια που αποτελούν το υλικό της κωμωδίας. Αντίθετα, η τραγωδία έπρεπε να έχει για χαρακτήρες βασιλιάδες ή άλλους ευγενείς, όπως το κοινό για το οποίο προορίζονταν, γιατί ο λαός δεν θα μπορούσε να καταλάβει τις αναφορές της τραγωδίας καθώς δεν ήταν εξοικειωμένος με τους μυθολογικούς ήρωες και τα ιστορικά πρόσωπα της αρχαιότητας.
Το τρίτο έργο του είναι Η Διδώ θυσιαζόμενη, μια έμμετρη τραγωδία του 1555 περίπου βασισμένη στην αφήγηση του Βιργίλιου για τη Διδώ η οποία δεν φαίνεται να παίχθηκε.
Ο Ζοντέλ εργάζονταν γρήγορα, αλλά τεμπέλιαζε και ήταν λάτρης της διασκέδασης. Ο φίλος του Πιέρ ντε Ρονσάρ ανέφερε ότι τα δημοσιευμένα ποιήματά του δεν έδιναν επαρκή ιδέα για τις δυνατότητές του.
Ο Ετιέν Ζοντέλ πέθανε φτωχός σε ηλικία 41 ετών τον Ιούλιο του 1573 στο Παρίσι.
Έργα και Υστεροφημία
μικρογραφία|250x250εσ|Στήλη αφιερωμένη στον Ετιέν Ζοντέλ, στο δρόμο που φέρει το όνομά του, [[Σεν-ε-Μαρν]] Τα έργα του συγκεντρώθηκαν ένα χρόνο μετά το θάνατό του από τον Σαρλ ντε λα Μοτ. Περιλαμβάνουν επίσης ποίηση που χρονολογείται κυρίως από τα νεανικά χρόνια του Ζοντέλ. Η εγγενής αξία των τραγωδιών του είναι μικρή αλλά έθεσαν τις βάσεις της γαλλικής κλασικής τραγωδίας.
Ο αστεροειδής (317917) Ζοντέλ ονομάστηκε προς τιμήν του.
Παραπομπές
Κατηγορία:Γάλλοι ποιητές Κατηγορία:Γάλλοι θεατρικοί συγγραφείς
Χιμνάσια ι Εσγρίμα ντε Μεντόσα
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1908 Κατηγορία:Ποδοσφαιρικές ομάδες Αργεντινής
Γιούρι Λουζκόφ
Παραπομπές
Κατηγορία:Ρώσοι πολιτικοί Κατηγορία:Δήμαρχοι της Μόσχας
Φραντσέσκο ντα Πόντε ο πρεσβύτερος
Ο Φραντσέσκο ντα Πόντε ο πρεσβύτερος (Francesco da Ponte the Elder ή Francesco Bassano the Elder, περ. 1475 – 1539) ήταν Ιταλός ζωγράφος της Αναγεννησιακής Ενετικής Σχολής.
Γεννήθηκε στη Βιτσέντσα. Μετά την εκπαίδευσή του στη Βενετία εγκαταστάθηκε στο Μπασσάνο ντελ Γκράππα. Αν και δεν ήταν, στην πραγματικότητα, μαθητής του Τζοβάννι Μπελίνι, ήταν οπαδός του ύφους του. Ζωγράφισε τον Άγιο Βαρθολομαίο για τον καθεδρικό ναό του Μπασσάνο, ένα ρετάμπλ για την εκκλησία του Αγίου Ιωάννη και μια Κάθοδο του Αγίου Πνεύματος για την εκκλησία του χωριού Ολιέρο. Ο Φραντσέσκο πέθανε στο Μπασσάνο. Ο γιος του, Τζάκοπο Μπασσάνο έγινε σημαντικός ζωγράφος στη Βενετία και το Βένετο. Ένας από τους γιους του Τζάκοπο ήταν ο ζωγράφος Φραντσέσκο Μπασσάνο ο νεότερος (Francesco Bassano the Younger).
Πέθανε στο Μπασσάνο ντελ Γκράππα το 1539.
Πηγές
Κατηγορία:Ιταλοί ζωγράφοι
Ανταλλαγή μετοχών
Η ανταλλαγή μετοχών (stock swap), επίσης γνωστό και ως share swap ή equity swap είναι μια περίπτωση εξαγοράς επιχείρησης, στην οποία η εταιρεία που εξαγοράζει χρησιμοποιεί τη μετοχή της για να καταβάλλει το τίμημα για την εξαγοραζόμενη εταιρεία. Κάθε μέτοχος της εταιρείας που εξαγοράστηκε λαμβάνει ένα συγκεκριμένο αριθμό μετοχών της αγοράστριας εταιρείας για κάθε μετοχή που κατείχε προηγούμενα στην εταιρεία που εξαγοράστηκε.
Κατηγορία:Ορολογία οικονομικών Κατηγορία:Συγχωνεύσεις και εξαγορές Κατηγορία:Εταιρική χρηματοδότηση